Slaget ved Hochkirch

Slaget ved Hochkirch ble utkjempet 14. oktober 1758, under syvårskrigen.

Partene

På den ene siden var en prøyssisk armé på 31 000 mann under Fredrik II av Preussen.

På den andre var en østerriksk armé på 80 000 mann under feltmarskalk Daun.

Slaget

Slaget ble avgjort da Daun brukte en av Fredriks klassiske slagoppstillinger mot ham. Fredriks armé var oppstilt mot øst, med høyre flanke foran landsbyen Hochkirch. Daun flyttet sine styrker i ly av mørket, og angrep den høyre flanken. Under harde kamper drev østerrikerne prøysserne nedover åsen ved landsbyen, og drev dem inn i en uordnet retrett. 

Prøysserne led nederlag, og mistet 9 000 mann mot et østerriksk tap på 8 300. Fredrik mistet det meste av sitt artilleri, men klarte å ta kontroll over retretten slik at resten av hans soldater kom seg unna. 

Hochkirch var et av Fredrik IIs tre verste nederlag, sammen med slagene ved Kunersdorf og Kolin. 

Slag under syvårskrigen
Slag i Tyskland
Konflikter i 1758
Slag med deltagelse av Preussen
Slag med deltagelse av Østerrike